Die chaotiese einde aan die eindstryd vir vroue by vanjaar se Amerikaanse Ope-tennistoernooi het regoor die wêreld ’n vurige debat veroorsaak.
Williams het dit heftig ontken en gesê sy sal eerder verloor as om oneerlik te wees. Sy beskuldig die skeidsregter van seksisme.
Ramos straf Williams met ’n punt vir haar optrede, waarna sy na hom stap en vir hom sê: “Elke keer wat ek hier speel, het ek probleme. Ek is nie afgerig nie. Ek verneuk nie. Jy moet ’n aankondiging maak. Ek het ’n dogter en ek staan op vir wag reg is. Jy skuld my ’n verskoning.”
Ná die sewende pot in die tweede stel is Williams steeds onsteld oor die bewerings teen haar dat sy verneuk het. Sy loop Ramos weer tromp-op en sê vir hom: “Hoe durf jy my karakter in twyfel trek. Ek het nog nooit in my lewe verneuk nie. Jy sal nooit weer saam met my op ’n baan wees solank as wat jy lewe nie.
Met die oorhandiging van die trofeë, was die skare se uitjouery oorverdowend. Dít het Osaka tot trane gedryf en sy trek haar pet oor haar oë om dit weg te steek.
Williams probeer die situasie toe ontlont en vra die toeskouers om op te hou met hul uitjouery. Sy wens toe vir Osaka geluk en sê hoe moeilike wedstryd dit vir haar was.
“Ek dink dit was ’n swak beslissing, ek dink die skeidsregter moet daarvoor pa staan,” sê Vandeweghe.